هذا المطعم بالذات كله على بعضه غلط بداية من اسمه 
  
 بدأ بداية قوية ولكن بعد الفروع الجديدة والفسقة بدا يطلع خياسه  
  
 ياكثر ماورطني فالعزايم .. اروح له واطلب خروف جاهز مندي اوديه البيت افتحه للضيوف .. وعينك ماتشوف الا الاحرااااج .. اللحم  مااااالح كانهم كابين علبة ملح فوق المفطح ومن تحت مافيه طعم 
  
 والرز الله لايوريك كتل قنابل مجتمعه !!! كانه رز بايت من ثلاث ايام  
  
 واخيرا الاسعار اللي كل يوم يزيدها ابو يمن بعذر وبدون عذر  
  
 انا قاطعته لهذه الاسباب الثلاث واهمها السبب الاول لانه فعلا احراج قدام الضيوف  
  
 طبعا انا عرفت بعدين السبب من الناس سبب ملوحة طعم الاكل السفري والرز البايت اولا اللحم يجيبه من الثلاجة العالمية لحم باكستاني مجمد قيمته ان كثرت مايوصل 300 ريال والظاهر انه يحط الملح عشان يغطي على نوعية اللحم 
  
 اما ليش يسويلك هالمقلب لانه داري انك ماراح ترجع .. عندك ضيوف اذا فتحت لهم الصحن وقلت سموا بالله .. ماعاد ينفع تقول وقفوا ارجع الطلب لذلك هو ظامن من هالناحية . 
  
 انا طبعا اكثر من مره احسنت الظن فيه ولكن كل مره يسود الوجه الله يسود وجيههم .